2015. december 31.

Hatvan Város Önkormányzata

Sajtóközlemény

Hatvan Város Önkormányzata 2015. második félévében vissza nem térítendő támogatás segítségével középületeinek energetikai fejlesztését valósította meg.

**Hatvan város több középülete újult meg 2015 második félévében – többek között a Lesznai Anna Óvoda, Általános Iskola, Szakiskola Egységes Gyógypedagógiai Módszertani Intézmény és Speciális Szakiskola épületének energetikai fejlesztése valósult.**

A pályázati konstrukció keretében Hatvan Város több középületének energetikai korszerűsítése valósult meg, melyek közül az egyik a Lesznai Anna Óvoda, Általános Iskola, Szakiskola Egységes Gyógypedagógiai Módszertani Intézmény és Speciális Szakiskola épületének energetikai fejlesztése projekt. A beruházás során – melynek építési munkálatai 2015 októberében kezdődtek meg - mintegy 180 db nyílászáró cseréjére, több mint 1000 m2 falfelület hőszigetelésére és felületkezelésére. valamint a teljes tetőszerkezet hőszigetelésére kerül sor. A beruházásnak köszönhetően a város jelentős energiamegtakarítást tud elérni, valamint jelentősen csökken az épület fenntartásához kapcsolódó környezeti terhelés: az energiahatékonyság növelés révén megtakarított elsődleges (primer) energiahordozó mennyisége 940,9 GJ évente, az üvegházhatású gázok kibocsátás csökkenése pedig 53,1 tonna. A projekt eredményeként az épület üzemeltetésének költsége is csökken, biztosítva ezzel a település hosszú távú fenntarthatóságát.

A Környezet és Energia Operatív Program keretében Hatvan Város Önkormányzata 96 681 661 forint vissza nem térítendő európai uniós támogatást nyert el a fenti fejlesztés megvalósítására.

A projekt azonosító száma: KEOP-5.7.0/15-2015-0305

A projekt megvalósulásának kezdete:2015.09.15.

A projekt megvalósítás befejezése: 2015.12.31.

A projekt az Európai Unió támogatásával, a Kohéziós Alap társfinanszírozásával valósult meg.